Heidi Løke er Nora Mørks julegave
- Det betydde mye å få den meldingen. Nora spurte om jeg ville være julegaven hennes. En litt stor julegave selvsagt. Men veldig hyggelig, ler Heidi Løke foran revansjemøtet mot danskene i Arena Larvik - den såkalte «nattkampen», som ikke starter før kl. 21.40 i morgen kveld.Møbelringen Cup: Danmark (27.11, kl. 21.40), Frankrike (28.11, kl. 19.15), Serbia (30.11, kl. 16.15). Gruppespillet EM: Romania (7.12 kl. 18.15), Ukraina (9.12, kl. 20.30), Danmark (11.12, kl. 20.30). Så skjedde ting fort. Bare 10 dager senere avslørte Håndballforbundet at Heidi Løke kommer tilbake på landslaget og spiller EM i desember. - Nå trenger jeg ikke flere julegaver i år, sier Nora Mørk. Hun er en usedvanlig dårlig taper og hadde det ikke godt etter at Norge ble banket med fem mål i 2. omgangen av Danmark i Aarhus. Klokken 01.00 på natten gikk meldingen til Løke. - Det var et svart øyeblikk for meg og et svart øyeblikk for Heidi. Men jeg er glad jeg sendte den meldingen, sier Mørk. For heller ikke Heidi Løke hadde det helt godt. Hun har vært dominerende på landslaget de siste seks årene, men når lagvenninnene spilte Golden League i Danmark måtte Løke følge det hele via nettet i Ungarn. Det kjentes ikke riktig. - Det var tungt å sitte hjemme. Landslaget har alltid betydd veldig mye for meg, sier Heidi Løke. Hun fikk også meldinger fra Karoline Dyhre Breivang og Camilla Herrem. - Det er veldig hyggelig å være ønsket, sier hun. Les bloggen: 31 dagers pause gjør Løke bedre Nora Mørk spilte for første gang med Heidi Løke da hun kom til Aalborg som 16-åring i 2007, ble gjenforent med henne i Larvik 2009 og vant EM-gull sammen med Løke året etter. I fjor spilte de VM sammen etter at Mørk hadde mistet tre mesterskap på grunn av de karrieretruende kneskadene. - Heidi er bare helt «amazing», sier hun om Løke, som i 2011 ble kåret til verdens beste håndballspiller. Denne høsten har hun brukt til å vinne alle kamper med Györ. Akkurat som Nora Mørk har gjort i Larvik. Etter jul møtes de til to dueller i Champions League der Mørk - så vidt - har overtaket i antall scoringer: 35-34. - Det har gått veldig bra, sier Løke. Hun mener hun ikke trenger noen tilpasning etter et halvt år uten landslagshåndball. I tillegg til Danmark møter Norge Frankrike (fredag) og Serbia (søndag) i generalprøven før EM i Ungarn og Kroatia. - Jeg kjenner jo både spillet og spillerne fra før, sier hun. Heidi Løke vil ikke si så mye om gravide Katrine Lundes lønnskrangel med Györ. - Det blir feil av meg å si noe utover at jeg snakker veldig mye med Katrine. - Hva gjør du om hun forlater klubben? - Nei, jeg har en kontrakt til 2016, jeg. Generelt kan jeg si at det betyr veldig mye for meg at Györ har et godt lag. Nora Mørk kunne sagt det samme om Norge. Derfor sendte hun meldingen.
Etter tapet for Danmark i begynnelsen av oktober sendte Nora Mørk (23) en nattlig sms til Heidi Løke (31). Med en sterk oppfordring om å gjøre comeback på landslaget. I morgen kveld blir hun bønnhørt.